Държавен вестник, бр. 22, 2021 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  22
„(5) Когато по реда на ал. 4 се установи 
неспазване на изискванията на чл. 3, ал. 5 и 
чл. 5, ал. 1, т. 1 във връзка с чл. 152, пара-
граф 1, буква в), подточка ii) на Регламент 
(ЕС) № 1308/2013, т. 2, буква е), т. 3, 5 и 7, 
се прилагат разпоредбите на чл. 59, параграф 
1 – 3 от Делегиран регламент (ЕС) 2017/891 
на Комисията. В тези случаи след получа-
ване на уведомлението по чл. 11, ал. 3, т. 2 
изпълнителният директор на ДФ „Земеделие“ 
със заповед преустановява плащанията.“
5. Създава се ал. 5а:
„(5а) Когато след изтичане на четириме-
сечния срок по ал. 4 установените несъответ-
ствия на изискванията по ал. 5 са отстранени, 
Министерството на земеделието, храните и 
горите уведомява изпълнителния директор 
на ДФ „Земеделие“, който със заповед въз-
обновява плащанията. В случай че несъот-
ветствията не са отстранени, министърът 
на земеделието, храните и горите издава 
заповед за временно спиране на признаването 
за срок до 12 месеца, който започва да тече 
от датата на получаване на уведомителното 
писмо по ал. 4. За периода, през който е 
спряно признаването, на организацията не 
се изплаща финансово подпомагане, а го-
дишният размер на изплатеното финансово 
подпомагане след отмяна на спирането на 
признаването се намалява с 2 % за всеки 
календарен месец или част от него. От мо-
мента, в който се потвърди, че установените 
несъответствия на изискванията по ал. 5 са 
отстранени, спирането на признаването се 
отменя със заповед на министъра на земеде-
лието, храните и горите. Ако в рамките на 
срока на временно спиране на признаването 
съответствието с изискванията по ал. 5 все 
още не бъде постигнато, министърът на зе-
меделието, храните и горите издава заповед 
по чл. 12, ал. 1.“
6. Създава се нова ал. 6:
„(6) В случай че след изтичане на че-
тиримесечния срок по ал. 4 установените 
несъответствия с изискванията по чл. 3 – 5, 
различни от посочените в ал. 5, не са от-
странени, Министерството на земеделието, 
храните и горите уведомява изпълнителния 
директор на ДФ „Земеделие“, който със за-
повед временно преустановява плащанията. 
От момента, в който се потвърди, че изис-
кванията по чл. 3 – 5, различни от посоче-
ните в ал. 5, са изпълнени, изпълнителният 
директор на ДФ „Земеделие“ със заповед 
възобновява плащанията, като годишният 
размер на изплатената финансова помощ 
се намалява с 1 % за всеки календарен ме-
сец или част от него. Когато установеното 
нарушение на изискванията на чл. 5, ал. 1, 
т. 4 не бъде отстранено до 15 октомври на 
втората година след годината, през която 
не са спазени изискванията, министърът 
на земеделието, храните и горите издава 
заповед по чл. 12, ал. 1.“
7. Досегашната ал. 6 става ал. 7.
8. Създава се ал. 8:
„(8) Когато неспазването на изискванията 
по чл. 3 – 5 се дължи на установени непре-
одолима сила и/или събития от извънреден 
характер, ал. 4 не се прилага в съответствие 
с чл. 64, параграф 2, буква а) от Регламент 
(ЕС) № 1306/2013 на Европейския парламент 
и на Съвета от 17 декември 2013 г. относно 
финансирането, управлението и мониторинга 
на общата селскостопанска политика и за 
отмяна на регламенти (ЕИО) № 352/78, (ЕО) 
№ 165/94, (ЕО) № 2799/98, (ЕО) № 814/2000, 
(ЕО) № 1290/2005 и (ЕО) № 485/2008 на 
Съвета (OB, L 347 от 20.12.2013 г.) (Регла-
мент (ЕС) № 1306/2013). В тези случаи 
ползвателят на помощта уведомява писмено 
Министерството на земеделието, храните и 
горите и/или ДФ „Земеделие“ в срока по 
чл. 78 от Делегиран регламент (ЕС) 2017/891 
на Комисията.“
§ 7. В чл. 11 се правят следните изменения:
1. В ал. 3:
а) в т. 1 думите „признатите групи про-
изводители“ се заличават;
б) точка 2 се изменя така:
„2. настъпили промени и обстоятелства, 
установени при извършване на проверките по 
чл. 10, ал. 3, както и за резултатите от тях.“
2. В ал. 6 думите „група производители“ 
се заличават.
§ 8. В чл. 12, ал. 1 се правят следните 
изменения и допълнения:
1. В основния текст думите „групата 
производители на плодове и зеленчуци“ се 
заличават.
2. В т. 2 след думата „прекратяване“ се 
добавя „заличаване“.
3. Създават се т. 5 и 6:
„5. когато организацията на произво-
дители или асоциацията на организации 
на производители на плодове и зеленчуци 
възпрепятства провеждането на проверка-
та по чл. 10, ал. 3, като в продължение на 
една година след изпращане на известие за 
извършване на проверката не може да бъде 
осъществен контакт с организацията или 
асоциацията и са получени най-малко две 
обратни разписки от пощенски оператор за 
недоставени писма на Министерството на 
земеделието, храните и горите;
6. когато не бъдат отстранени установени-
те нередности по чл. 10, ал. 5 – 6 в рамките 
на определения за това срок.“
§ 9. В чл. 13 думите „чл. 7а, ал. 6, т. 2 
и“ се заличават.
§ 10. В чл. 14, ал. 3 думите „групи про-
изводители“ се заличават.